แบงก์ยันดูแลคนถูกไวรัสดูดเงิน
ไทยพาณิชย์ ยืนยันไม่ได้เพิกเฉย กรณีลูกค้าโดนไวรัสโทรจันฝังในคอมพิวเตอร์และฉกเงินลูกค้า 6 ราย ไปร่วม 6 แสนบาท
28 มิ.ย. 2555

ไทยพาณิชย์ ยืนยันไม่ได้เพิกเฉย กรณีลูกค้าโดนไวรัสโทรจันฝังในคอมพิวเตอร์และฉกเงินลูกค้า 6 ราย ไปร่วม 6 แสนบาท
นางองค์อร อาภากร ณ อยุธยา ผู้ช่วยกรรมการผู้จัดการ ธนาคารไทยพาณิชย์ เปิดเผยว่า หลังจากที่ลูกค้าแจ้งมายังธนาคารว่า มีปัญหาเงินหายจากบัญชีในการใช้ธุรกรรมธนาคารทางอินเทอร์เน็ตนั้น ธนาคารได้ตรวจสอบรายละเอียดตั้งแต่เกิดเหตุเพื่อหาสาเหตุที่แท้จริง ตลอดจนประสานงานไปยังหน่วยงานภายนอกที่เกี่ยวข้องเพื่อหยุด ลดความเสียหายที่อาจเกิดแก่ลูกค้า 
ทั้งนี้ ธนาคารได้ให้ความสำคัญในการช่วยเหลือและดูแลลูกค้า ตลอดจนประสานไปยังหน่วยงานที่เกี่ยวข้อง อาทิ กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี เพื่อตรวจสอบหาสาเหตุที่แท้จริง ทั้งยังมีการแจ้งไปยังไอซีทีเพื่อปิดเว็บไซต์ปลอม และได้แจ้งธนาคารปลายทางเพื่ออายัดบัญชีรับโอน รวมทั้งประสานงานกับตำรวจเพื่อติดตามบัญชีปลายทางให้กับลูกค้า ซึ่งรวมถึงการเข้าแจ้งความเมื่อการรวบรวมหลักฐานต่างๆ อยู่ในระดับที่ชัดเจน
อย่างไรก็ดี ธนาคารขอให้ลูกค้าที่ใช้ธนาคารทางอินเทอร์เน็ตทุกแห่งระวังตัวเองด้วย เช่น เกี่ยวกับโจรกรรมทางอิเล็กทรอนิกส์ ซึ่งเกี่ยวข้องกับการทำธุรกรรมการเงินในโลก Online ในขณะนี้ ซึ่งอาจแบ่งได้เป็น 2 กรณี ได้แก่ 1) Phishing Mail อันเป็นการที่มิจฉาชีพส่ง email ที่มีหน้าตาจอทางคอมพิวเตอร์เสมือนเป็นมาจากธนาคารเพื่อหลอกให้ลูกค้ากรอกข้อมูลลับ อาทิ User ID, Password